**GIMNAZIJOS VEIKLOS KOKYBĖS ĮSIVERTINIMO REZULTATŲ APIBENDRINIMAS**

2014-2015 mokslo metais buvo atliekamas šių sričių giluminis įsivertinimas:

2. UGDYMAS IR MOKYMASIS

2.5. Mokymosi ir mokymo diferencijavimas.

4. PAGALBA MOKINIUI

4.1. Rūpinimasis mokiniais.

4.1.1. Bendroji rūpinimosi mokiniais politika.

4.1.2. Mokinių asmenybės ir socialinė raida.

4.4. Pagalba planuojant karjerą.

*I Š V A D O S*

2. UGDYMAS IR MOKYMASIS

2.5. Mokymosi ir mokymo diferencijavimas (4 lygis)

Gimnazijoje vykdoma veikla tenkina daugumos mokinių (82%) ir tėvų (78%) pageidavimus. Mokymas ir neformalusis švietimas organizuojamas atsižvelgiant į daugumos mokinių (72%) poreikius, gebėjimus, galimybes ir socialinę aplinką. Dauguma mokytojų (94%) taiko įvairius diferencijavimo būdus: pateikia įvairius tos pačios užduoties variantus, naudoja skirtingas mokymo priemones, taiko skirtingus atsiskaitymo būdus.

4. PAGALBA MOKINIUI

4.1. Rūpinimasis mokiniais.

4.1.1. Bendroji rūpinimosi mokiniais politika (3 lygis)

Gimnazijos mokytojai visada padeda mokiniui, kuriam sunkiau sekasi mokytis. Mokytojai kalbasi su mokiniais socialinių įgūdžių, prevencinėmis temomis, bet mokiniai teigia, kad jei turėtų problemų (namie, su bendraamžiais) patys nesikreiptų nei į klasės vadovus, nei į socialinį pedagogą.

4.1.2. Mokinių asmenybės ir socialinė raida ( 4 lygis)

Gimnazijoje sukurta saugi aplinka. Savigarba, pasitikėjimas savimi, savirankiškumas ir gebėjimas gyventi su kitais ugdomi per pamokas, klasės bei neformalioje veikloje. Reikia tobulinti tėvų, kitų institucijų įtraukimą į gimnazijos veikla, užtikrinant asmenybės raidą.

4. PAGALBA MOKINIUI

4.4. Pagalba planuojant karjerą (3 lygis)

Gimnazijoje profesinis informavimas vyksta labai gerai. Mokiniams informacijos pakanka apie stojimo į profesinio ugdymo institucijas tvarką bei reikalavimus (77%), profesijos pasirinkimo kelius (66%), situaciją darbo rinkoje ir jos poreikius (62%), tolesnio mokymosi ir studijų galimybes (60%). Mokiniai turi mažai informacijos apie profesijai keliamus reikalavimus bei tinkamumą pasirinktai profesijai. Mokiniai apie juos dominančias profesijas daugiausiai sužino iš interneto svetainių (88%), draugų (71%), tėvų (66%). Gimnazijoje vykstančius profesinio orientavimo renginius, susitikimus su karjeros specialistais, įvairių profesijų atstovais, profesinių ir aukštųjų mokyklų atstovais, ekskursijas į miesto, rajono, šalies įmones ir organizacijas, pokalbius su ugdymo karjerai nariais mokiniai vertino puikiai arba gerai.

Dauguma (81%) gimnazijoje dirbančių mokytojų visiškai sutinka su teiginiu, kad gimnazijoje ugdymas karjerai vyksta gerai. 56% mokytojų teigia, jog gimnazijoje stengiamasi, kad mokiniai rinktųsi mokymosi dalykus, atsižvelgdami į profesinę ateitį. 56% mano, kad mokiniai mokomi įsivertinti individualius gebėjimus ir polinkius. Mokinių įtraukimas į ugdymo karjerai veiklinimą vyksta gerai (41%). Gimnazijoje mokinių tėvai konsultuojami dėl vaiko profesinės ateities (93%). Klasių vadovai bendradarbiauja su mokytojais dėl tolesnio mokinių mokymosi ir veiklos. Pagalba renkantis karjeros kelią vykdoma tikslingai ir efektyviai.